CELEX: 32008D0650
Language: sl
Date: 2008-07-30 00:00:00
Title: 2008/650/ES: Odločba Komisije z dne 30. julija 2008 o spremembi Direktive Sveta 82/894/EGS o prijavljanju živalskih bolezni v Skupnosti zaradi vključitve nekaterih bolezni na seznam bolezni, ki jih je treba prijaviti, in črtanja nalezljive ohromelosti prašičev z navedenega seznama (notificirano pod dokumentarno številko C(2008) 3943) (Besedilo velja za EGP)

8.8.2008   
            
            
               SL
            
            
               Uradni list Evropske unije
            
            
               L 213/42
            
         
      ODLOČBA KOMISIJE
   
   z dne 30. julija 2008
   o spremembi Direktive Sveta 82/894/EGS o prijavljanju živalskih bolezni v Skupnosti zaradi vključitve nekaterih bolezni na seznam bolezni, ki jih je treba prijaviti, in črtanja nalezljive ohromelosti prašičev z navedenega seznama
   (notificirano pod dokumentarno številko C(2008) 3943)
   (Besedilo velja za EGP)
   (2008/650/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropskih skupnosti,
   ob upoštevanju Direktive Sveta 82/894/EGS z dne 21. decembra 1982 o prijavljanju živalskih bolezni v Skupnosti (1) in zlasti člena 5(2) Direktive,
   ob upoštevanju naslednjega:
   
               (1)
            
            
               Direktiva 82/894/EGS o prijavljanju živalskih bolezni v Skupnosti določa merila za prijavljanje tistih živalskih bolezni, katerih pojav mora prizadeta država članica prijaviti Komisiji in drugim državam članicam.
            
         
               (2)
            
            
               Hitra prijava in informacije o pojavu teh bolezni v Skupnosti so bistvene za nadzor teh bolezni kakor tudi za premike živih živali in živalskih proizvodov ter trgovino z njimi.
            
         
               (3)
            
            
               V skladu z Direktivo Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (2) države članice v nekaterih primerih prijavijo potrditev bolezni pri živalih iz ribogojstva iz Priloge IV k navedeni direktivi.
            
         
               (4)
            
            
               V Prilogi I k Direktivi Sveta 82/894/EGS, kjer so naštete bolezni, katerih pojav je treba prijaviti Komisiji in drugim državam članicam, so od bolezni, ki zadevajo ribe, navedene samo infekciozna hematopoetska nekroza, infekciozna anemija lososov in virusna hemoragična septikemija.
            
         
               (5)
            
            
               V skladu s Prilogo IV k Direktivi 2006/88/ES so epizootska hematopoetska nekroza, epizootski ulcerativni sindrom, okužba z Bonamia exitiosa, okužba z Bonamia ostreae, okužba z Marteilia refringens, okužba z Microcytos mackini ali okužba s Perkinsus marinus, bolezen, ki jo povzroča koi herpes virus (KHV), sindrom Taura, bolezen belih pik in bolezen rumene glave prav tako opredeljene kot bolezni, ki jih je treba prijaviti.
            
         
               (6)
            
            
               Zato je treba te bolezni dodati Prilogi I k Direktivi 82/894/EGS Prilogo II k navedeni direktivi Sveta pa je treba prilagoditi zaradi upoštevanja nekaterih podrobnosti v zvezi z živalmi iz ribogojstva.
            
         
               (7)
            
            
               Z Direktivo Sveta 2002/60/ES (3) je bila nalezljiva ohromelost prašičev črtana s seznama bolezni iz Priloge I k Direktivi Sveta 92/119/EGS (4) in tako prijava te bolezni pristojnim organom držav članic ni več obvezna.
            
         
               (8)
            
            
               Zato je primerno to bolezen črtati s seznama bolezni iz Priloge I k Direktivi 82/894/EGS.
            
         
               (9)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Prilogi I in II k Direktivi 82/894/EGS se nadomestita z besedilom iz Priloge k tej odločbi.
   Člen 2
   Ta odločba se uporablja od 1. avgusta 2008.
   Člen 3
   Ta odločba je naslovljena na države članice.
   
      V Bruslju, 30. julija 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 378, 31.12.1982, str. 58. Direktiva, kakor je bila nazadnje spremenjena z Odločbo Komisije 2004/216/ES (UL L 67, 5.3.2004, str. 27).
   
      (2)  UL L 328, 24.11.2006, str. 14. Direktiva, kakor je bila spremenjena z Direktivo Komisije 2008/53/ES (UL L 117, 1.5.2008, str. 27).
   
      (3)  UL L 192, 20.7.2002, str. 27. Direktiva, kakor je bila nazadnje spremenjena z Direktivo Komisije 2007/729/ES (UL L 294, 13.11.2007, str. 26).
   
      (4)  UL L 62, 15.3.1993, str. 69. Direktiva, kakor je bila nazadnje spremenjena z Direktivo Komisije 2007/10/ES (UL L 63, 1.3.2007, str. 24).
   
      PRILOGA
      „
            PRILOGA I
            Bolezni, ki jih je treba prijaviti
            A.   Bolezni kopenskih živali
            afriška konjska kuga
            afriška prašičja kuga
            aviarna influenca
            bolezen modrikastega jezika
            goveja spongiformna encefalopatija
            klasična prašičja kuga
            pljučna kuga goveda
            spolna kuga konj
            enzootični encefalomielitis (vseh tipov, vključno z venezuelskim encefalomielitisom kopitarjev)
            infekciozna anemija kopitarjev
            slinavka in parkljevka
            smrkavost
            vozličasti dermatitis
            virus atipične kokošje kuge
            kuga drobnice
            mrzlice doline Rift
            goveja kuga
            osepnice ovac in koz (Capripox)
            mali panjski hrošč (Aethina tumida)
            vezikularna bolezen prašičev
            pršica Tropilaelaps
            
            vezikularni stomatitis
            B.   Bolezni vodnih živali
            epizootska hematopoetska nekroza
            epizootski ulcerativni sindrom
            virusna hemoragična septikemija
            bolezen belih pik
            bolezen rumene glave
            sindrom Taura
            infekciozna hematopoetska nekroza
            infekciozna anemija lososov
            okužba s Perkinsus marinus
            
            okužba z Microcytos mackini
            
            okužba z Marteilia refringens
            
            okužba z Bonamia ostreae
            
            okužba z Bonamia exitiosa
            
            Bolezen, ki jo povzroča Koi herpes virus (KHV)
         
         
            PRILOGA II
            A.   Informacije, ki jih je v skladu s členoma 3 in 4 treba navesti pri prijavljanju primarnih in sekundarnih izbruhov bolezni, navedenih v odstavkih A in B Priloge I:
            
                        1.
                     
                     
                        datum prijave;
                     
                  
                        2.
                     
                     
                        čas prijave;
                     
                  
                        3.
                     
                     
                        država izvora;
                     
                  
                        4.
                     
                     
                        ime bolezni in tip virusa, kadar je primerno;
                     
                  
                        5.
                     
                     
                        zaporedna številka izbruha;
                     
                  
                        6.
                     
                     
                        tip izbruha;
                     
                  
                        7.
                     
                     
                        referenčna številka izbruha, povezana s tem izbruhom;
                     
                  
                        8.
                     
                     
                        regija in geografska lega gospodarstva;
                     
                  
                        9.
                     
                     
                        druga regija, prizadeta zaradi omejitev;
                     
                  
                        10.
                     
                     
                        datum potrditve bolezni;
                     
                  
                        11.
                     
                     
                        datum suma bolezni;
                     
                  
                        12.
                     
                     
                        ocenjeni datum prve okužbe;
                     
                  
                        13.
                     
                     
                        izvor bolezni;
                     
                  
                        14.
                     
                     
                        sprejeti ukrepi nadzora;
                     
                  
                        15.
                     
                     
                        število za bolezen dovzetnih živali na gospodarstvu: (a) govedo, (b) prašiči, (c) ovce, (d) koze, (e) perutnina, (f) kopitarji, (g) pri boleznih živali iz ribogojstva je treba navesti težo ali število × 1 000 za bolezen dovzetnih živali, (h) divje živali, (i) pri boleznih čebel je treba navesti število za bolezen dovzetnih panjev;
                     
                  
                        16.
                     
                     
                        število klinično obolelih živali na gospodarstvu: (a) govedo, (b) prašiči, (c) ovce, (d) koze, (e) perutnina, (f) kopitarji, (g) pri boleznih živali iz ribogojstva je treba navesti težo ali število × 1 000 klinično obolelih živali, (h) divje živali, (i) pri boleznih čebel je treba navesti število klinično prizadetih panjev;
                     
                  
                        17.
                     
                     
                        število živali, ki so na gospodarstvu poginile: (a) govedo, (b) prašiči, (c) ovce, (d) koze, (e) perutnina, (f) kopitarji, (g) pri boleznih živali iz ribogojstva je treba navesti težo ali število × 1 000 živali, ki so na gospodarstvu poginile, (h) divje živali;
                     
                  
                        18.
                     
                     
                        število pokončanih živali: (a) govedo, (b) prašiči, (c) ovce, (d) koze, (e) perutnina, (f) kopitarji, (g) pri boleznih živali iz ribogojstva, kadar je primerno (samo pri rakih in ribah), je treba navesti težo ali število × 1 000 pokončanih živali, (h) divje živali;
                     
                  
                        19.
                     
                     
                        število uničenih trupel: (a) govedo, (b) prašiči, (c) ovce, (d) koze, (e) perutnina, (f) kopitarji, (g) pri boleznih živali iz ribogojstva je treba, kadar je primerno, navesti težo ali število × 1 000 uničenih trupel, (h) divje živali, (i) pri boleznih čebel je treba navesti število uničenih panjev;
                     
                  
                        20.
                     
                     
                        (predvideni) datum zaključka pokončanja (kadar je primerno);
                     
                  
                        21.
                     
                     
                        (predvideni) datum zaključka uničenja (kadar je primerno).
                     
                  B.   Dodatne informacije pri prašičji kugi:
            
                        1.
                     
                     
                        razdalja do najbližjega gospodarstva za vzrejo prašičev;
                     
                  
                        2.
                     
                     
                        število in kategorija (plemenski, pitanci, in pujski (1) prašičev na okuženem gospodarstvu);
                     
                  
                        3.
                     
                     
                        število in kategorija prašičev (plemenski, pitanci, in pujski (1)), ki so klinično oboleli na okuženem gospodarstvu;
                     
                  
                        4.
                     
                     
                        diagnostična metoda;
                     
                  
                        5.
                     
                     
                        če bolezen ni potrjena na gospodarstvu, potem je potrjena v klavnici ali med prevozom;
                     
                  
                        6.
                     
                     
                        potrditev primarnih primerov (2) pri divjih prašičih.
                     
                  C.   Pri boleznih živali iz ribogojstva, kakor so navedene v odstavku B Priloge I:
            
                        —
                     
                     
                        je treba kakršne koli izbruhe eksotičnih in neeksotičnih bolezni v državi članici na območjih ali predelih, predhodno prostih bolezni, opredeljenih v Direktivi 2006/88/ES, prijaviti kot prvotne izbruhe; ime in opis območja ali predela pa je treba vključiti v poročilo kot prosto besedilo,
                     
                  
                        —
                     
                     
                        je treba druge izbruhe, ki niso navedeni v zgornjem odstavku, šteti kot drugotne izbruhe v skladu s členom 4(1) te direktive,
                     
                  
                        —
                     
                     
                        se drugotni izbruhi bolezni pri živalih iz ribogojstva prijavljajo mesečno.
                     
                  “
      
         (1)  Živali, ki so stare približno manj kot 3 mesece.
      
         (2)  Prvotni primer prašičje kuge pri divjih prašičih pomeni tiste primere, ki se pojavljajo na neokuženih območjih, tj. zunaj območij, za katera veljajo omejitve zaradi klasične prašičje kuge pri divjih prašičih.